**Профили**

**За да сте част от общността на Райко Цончев – предприемач, благодетели дарител за опазването на вярата и развитието на образованието в Добрич, можете да изберете един от четирите ни профила.**

**Предприемачество**

В този профил учениците придобиват знания да управляват малък бизнес или да развият собствен такъв. Акцентът се поставя върху осъществими идеи за продукти/услуги, процедури за проучване и финансиране на бизнеса, маркетингови стратегии, както и достъп до ресурси за стартиране на бизнес. Учениците се сдобиват с познание как да разработят бизнес план и да направят оценка на изискванията за основаване на бизнес. Тази специалност цели да формира предприемаческа култура у учениците.

Обучението предоставя възможност за придобиване на основни знания и умения във връзка с предприемачеството, чрез изпълнение на практически задачи и проекти.

*Срок на обучение 5 години*

*С интензивно изучаване на английски език в 8. клас*

Профилиращи предмети

Английски език

Мениджмънт на фирмата – АЕ

География и икономика – АЕ

Мениджмънт на фирмата – АЕ

Маркетинг и реклама-АЕ

Фирмено право

Счетоводство на фирмата

Основи на пазарната икономика

**Софтуерни и хардуерни науки**

*Срок на обучение 5 години*

*С интензивно изучаване на английски език в 8. клас*

Профилът подготвя специалисти за IT-сектора - най-бързо развиващия се и най-високо платения сегмент от пазара на труда. Специалистите в сферата на високите технологии намират реализация лесно и са високо ценени от всички работодатели, независимо от сферата на дейност.

Обучението по профила осигурява качествена подготовка не само в сферата на информатиката и информационните технологии, но също така и по английски език и математика. Профилираното обучение е гаранция за успешно представяне на НВО по дигитални компетентности в края на първи гимназиален етап и получаване на сертификат.

Завършилите профила ще придобият умения в областите: програмни езици, графичен дизайн, компютърни анимации, художествени оформления, предпечатна подготовка, изготвяне на рекламни материали.

Профилиращи предмети

Информатика

Информационни технологии

Основи на програмирането

Компютърни мрежи

Маркетинг и реклама на ИТ услугите

Компютърна и мрежова сигурност

Математика

**Чужд език – испански език**

Испанският език е вторият най-говорим език в света след английския. Гимназия „Райко Цончев“ е единственото училище в град Добрич, което предоставя интензивна подготовка по испански език като първи чужд език. Профилираната подготовка, която предлагаме, залага овладяване на два чуди езика – испански език и втори чужд език по избор.

В осми клас обучението по първия чужд език е интензивно с минимум 18 часа седмично. Вторият чужд език се изучава от 9. клас и обучението по него, както и по испански език продължава до 12 клас.

Акцентът в програмата е говоримото и писменото овладяване на чуждите езици на ниво В2-С1 от Европейската езикова рамка. Учениците се подготвят за международния изпит по испански език за придобиване на сертификат DELE.

*Срок на обучение 5 години*

*С интензивно изучаване на английски език в 8. клас*

Профилиращи предмети

Испански език

Втори чужд език - английски език, френски език, немски език

Български език и литература

**Туризъм**

Профилът „Туризъм“ предлага на учениците задълбочено разбиране на туристическите дейности, управление, маркетинг, развитие на туризма и неговите последици, както теоретично, така и чрез практически примери. Чрез изучаването на специална литература и бизнес примери, чрез дискусии по време на часовете, чрез индивидуална или групова работа се придобиват знания и умения, необходими за продължаване на обучението в бакалавърска степен и успешна професионална реализация.

С натрупаните основни познания по време на обучението учениците развиват способност постоянно да разширяват своите знания и новаторски способи към актуалните тенденции. Учениците придобиват знания как да проектират ефективни и отговорни решения и да извършват дейности, за да приложат идеите си на практика.

*Срок на обучение 5 години*

*С интензивно изучаване на английски език в 8. клас*

Профилиращи предмети

Английски език

География на туризма с културология – АЕ

Основи на туризма – АЕ

Маркетинг и реклама в туризма – БГ

Мениджмънт на Туризма- АЕ

Екотуризъм- АЕ